el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el en en es es es tr el el el el el el el el el el el el el el el el el el el oc de es el el el el el el el el el el el el el el el el en el el el el en en en en en en en en en en en en
Αναρωτιέσαι πολύ συχνά τι μπορείς να κάνεις για να ανανεώσεις τον σχεδιασμό της κουζίνας σου. Η κουζίνα αποτελεί άλλωστε έναν από τους σημαντικότερους και πιο εύχρηστους χώρους σε ένα σπίτι. Η ανακαίνιση κουζίνας θα φέρει άλλον αέρα και θετική ενέργεια στην καθημερινότητα σου. Για τους λόγους αυτούς ετοιμάσαμε για σένα έναν πλήρη κατάλογο με τις καλύτερες συμβουλές για το σχεδιασμό της κουζίνας σου. Ανακάλυψε τα πιο μοντέρνα και όμορφα χρώματα για να αλλάξεις ριζικά το στυλ της.
Δώσε σημασία στον σχεδιασμό της κουζίνας σου
Με την κουζίνα να αποτελεί έναν από τους πιο πρακτικούς και πολυχρησιμοποιημένους χώρους σε ένα σπίτι είναι άξιο επισήμανσης το γεγονός πως  δεν επενδύουμε πολύ χρόνο και σκέψη ώστε να δημιουργήσουμε έναν όμορφο χώρο με ζωντανά χρώματα και όμορφη διακόσμηση. Ο σχεδιασμός της παραμένει, τις περισσότερες σχεδόν φορές, λιτός ως και αδιάφορος. Δεν της δίνεται η κατάλληλη σημασία και προσοχή που της αξίζει προκειμένου να την κάνουμε πιο όμορφη και γεμάτη στυλ. Τις περισσότερες φορές αυτό οφείλεται στο γεγονός ότι δεν υπάρχει ο διαθέσιμος  χώρος για διακοσμητικές παρεμβάσεις και εκτεταμένο σχεδιασμό. Ωστόσο ήρθε η στιγμή να αλλάξει η προσέγγιση αυτή!
Πέρα λοιπόν από τα βασικά αντικείμενα πρακτικής χρήσης και τους αποθηκευτικούς χώρους, όπως ράφια και ντουλάπια, δώσε σημασία στην επιλογή των χρωμάτων και στους συνδυασμούς αυτών μέσα στο χώρο. Σκέψου το χρώμα ή τα χρώματα που θα επιλέξεις με βάση τα γούστα σου, τα πλακάκια που έχει η κουζίνα σου αλλά και τις αποχρώσεις και το υλικό των ντουλαπιών. Όλοι αυτοί οι παράμετροι παίζουν εξαιρετικά σημαντικό ρόλο για το τελικό αποτέλεσμα. Οπότε μην χάνεις άλλο χρόνο και δώσε έμφαση σχεδιάζοντας με προσοχή και όρεξη την κουζίνα σου.
Επιλογές χρωμάτων για να τον νέο σχεδιασμό της κουζίνας σου
Αναρωτιέσαι τι χρώμα να βάψεις την κουζίνα σου και προσπαθείς να πάρεις ιδέες από κάθε διαθέσιμο μέσο. Το διαδίκτυο, με sites που επικεντρώνονται σε θέματα ανακαινίσεων και διακόσμησης καθώς και περιοδικά design είναι πάντα ενημερωμένα με δημιουργικές και καλαίσθητες ιδέες. Επιλογές για να αντιγράψεις και εσύ στους δικούς σου χώρους.
Μαύρο και γκρι για minimal και λιτή αισθητική
Το ανοιχτό γκρι και το industrial μαύρο αποτελούν χρωματισμούς που αν είσαι minimal χαρακτήρας σίγουρα θα λατρέψεις. Το γκρι χρώμα συνιστά μια από τις πιο όμορφες λύσεις, με διαφορετικές αποχρώσεις για να βρεις αυτήν που ταιριάζει στο δικό σου γούστο. Είναι λιτό και διακριτικό ταιριάζοντας με πολλές διακοσμητικές επιλογές και τάσεις. Αναμφίβολα συνδυάζεται εύκολα και άψογα με πολλά χρώματα. Χαρακτηριστικά παραδείγματα τέλειων συνδυασμών είναι το λευκό, το μπεζ, το καφέ αλλά και το μαύρο, που αποτελούν άλλωστε και τα πιο συνηθισμένα χρώματα για τα ντουλάπια κουζίνας. Όπως επισημάναμε είναι καλό να επιλέξεις χρώματα τα οποία θα ταιριάξουν αρμονικά με το χρώμα των ντουλαπιών αλλά και των πλακιδίων της κουζίνας σου. Αυτό θα δημιουργήσει ένα αρμονικό αποτέλεσμα.
Το γκρι λειτουργεί, όπως το μαύρο και άλλα σκούρα χρώματα, σαν ένα χρώμα που δεν χρειάζεται πολύ συντήρηση και προσοχή ειδικά μέσα σε έναν χώρο όπως η κουζίνα. Αυτή λόγω της καθημερινής χρήσης δέχεται αρκετή τριβή από λεκέδες και ατμούς που οδηγούν στην υγρασία των τειχών. Με την επιλογή σε μια απόχρωση του γκρι δεν θα χρειάζεται να ανησυχείς για τον συχνό καθαρισμό λεκέδων καθώς είναι ένα χρώμα αντοχής, λειτουργώντας ως καμουφλάζ. Σε συμβουλεύουμε να επιλέξεις τις πιο ανοιχτές αποχρώσεις του καθώς οι ανοιχτοί χρωματισμοί  ενισχύουν και την φωτεινότητα του ίδιου του χώρου. Βρες με τι ταιριάζει το γκρι και διάλεξε τον συνδυασμό που ακολουθεί την αισθητική σου. Από τις μεγαλύτερες τάσεις είναι ο συνδυασμός του γκρι με βεραμάν, μπορντό καθώς και λευκό.
Από την άλλη, το μαύρο αποτελεί μια όχι και τόσο διαδεδομένη επιλογή για το σχεδιασμό της κουζίνας, ωστόσο είναι μια ιδιαίτερη επιλογή που προσθέτει πολυτέλεια και άποψη στο χώρο. Μπορείς να επενδύσεις, ιδιαίτερα αν έχεις παιδιά, και στην τοποθέτηση μαυροπίνακα σε κάποιον από του τοίχους για να μπορούν να ζωγραφίζουν ότι επιθυμούν. Το μαύρο είναι ένα χρώμα που εκφράζει την κομψότητα και το στυλ και με τους σωστούς συνδυασμούς και τεχνοτροπίες μπορεί να αναβαθμίσει κατακόρυφα την αισθητική του χώρου σου. Φυσικά μπορείς να το συνδυάσεις με γήινες αποχρώσεις για να επιφέρεις φως στην κουζίνα σου ή απλά να επιλέξεις το μαύρο χρώμα για το βάψιμο των ντουλαπιών σου. Είτε γκρι, είτε μαύρο, διάλεξε σωστά τις αποχρώσεις και τις επιφάνειες που θα βαφτούν ώστε να έχεις το περιθώριο να παίξεις και με άλλα χρώματα, πιο ζωντανά, στην υπόλοιπη διακόσμηση της κουζίνας.
Έντονα χρώματα για αισιοδοξία και ονειροπόληση
Ανάμεσα στις πιο όμορφες ιδέες και στις πιο σύγχρονες τάσεις χρωμάτων για την κουζίνα σου θα δεις να κυριαρχούν τα έντονα ζωηρά χρώματα. Δεν αποτελεί την πιο συνηθισμένη επιλογή για το σχεδιασμό της κουζίνας όμως πλέον η κουζίνα μετατρέπεται σε έναν εξίσου χαρούμενο και σημαντικό χώρο που οι χρωματικοί συνδυασμοί ξεφεύγουν από τους συνηθισμένους. Ζωντανές αποχρώσεις του μπλε και του πράσινου αποτελούν τις πιο όμορφες επιλογές. Μπορείς να επιλέξεις επίσης πορτοκαλί ή κόκκινο για την επιφάνεια ενός τοίχου της κουζίνας ή για κάποιες λεπτομέρειες του χώρου. Σε συμβουλεύουμε να αποφύγεις τα έντονα χρώματα σε όλους τους τοίχους αλλά να βρεις συνδυασμούς που δεν θα κλείνουν ή θα δημιουργούν σύγχυση στην κουζίνα σου. Η ισορροπία είναι το παν!
Το μπλε είναι μια από τις πιο χαρούμενες αποχρώσεις για την κουζίνα σου, με διαχρονική αξία και αντοχή στο χρόνο και την χρήση. Βάλε περισσότερο χρώμα στην κουζίνα σου με την επιλογή μια απόχρωσης του μπλε, που θα σε ταξιδεύει πάντα στο μπλε της θάλασσας και το μπλε των ελληνικών νησιών. Η κουζίνα σου θα αποπνέει καλοκαιρινό αέρα όλο τον χρόνο. Μπορείς να το χρησιμοποιήσεις για τους τοίχους ή τα ντουλάπια της κουζίνας και να παίξεις με τις διαφορετικές του αποχρώσεις και διαβαθμίσεις. Φρόντισε να βρεις επαγγελματίες που θα κάνουν πράξη τον σχεδιασμό της κουζίνας σου όπως ακριβώς τον έχεις ονειρευτεί.
Μια πιο βαθιά απόχρωση του μπλε, το γνωστό  «ελληνικό μπλε», έχει πολλούς οπαδούς στο εξωτερικό, καθώς η απόχρωση αυτή φέρνει το μυαλό μας τις καλοκαιρινές διακοπές στα ελληνικά νησιά. Προσφέρει χαρά και ανεμελιά, δίνοντας στον χώρο έναν χαλαρωτικό αέρα. Αν αγαπάς τις Κυκλάδες και τον αέρα τους τότε το μπλε, ως ένα από τα πιο χαλαρωτικά χρώματα, θα σου θυμίζει διακοπές σε νησί. Ο συνδυασμός μπλε με άσπρο είναι η απόλυτη πρόταση για την πιο ανέμελη κουζίνα. Φέτος το μπλε χρησιμοποιείται πάρα πολύ και σε διάφορες αποχρώσεις. Το πετρόλ, το γκρι-μπλε, το απαλό θαλασσί είναι μερικές αποχρώσεις που αποτελούν εξαιρετική επιλογή για την κουζίνα σου. Τέλος, το ασημί-μπλε είναι ένα από τα πιο μοντέρνα  χρώμα για τη διακόσμηση της κουζίνας για τη χρονιά αυτή.
Το πράσινο της ελπίδας και της άνοιξης, είναι ένα χαρούμενο χρώμα που μας φέρνει πιο κοντά στην φύση και προσδίδει ηρεμία στον χώρο της κουζίνας. Το απαλό πράσινο, το λαχανί, αποτελούν χρώματα που  χαρίζουν ευεξία και ανοίγουν την όρεξη. Χρησιμοποίησε τα στην κουζίνα σου ή στην διακόσμηση αυτής και παίξε με συνδυασμούς με άλλα χρώματα σε γήινες αποχρώσεις.  Το πράσινο ταιριάζει πολύ με το καφέ, το μπεζ, το λευκό και το κίτρινο. Για μια παιχνιδιάρικη κουζίνα η χρωματική παλέτα σε αυτές τις αποχρώσεις στους τοίχους θα δώσει άλλο αέρα, με μια εμπνευσμένη ιδέα να είναι η εφαρμογή πράσινου σκούρου σε συνδυασμό με μια ροζ απόχρωση που θα φέρει αντίθεση στο χώρο. Μια απρόσμενη δόση χρώματος σε κάποια σημεία, όπως κάτω από ένα τραπέζι ή έναν πάγκο, θα κάνουν πραγματικά την διαφορά.
Επίσης, μπορείς να βάψεις την κουζίνα σου στην απόχρωση της μέντας ή σε φιστικί. Οι επιλογές αυτές είναι πιο ήπιες και διακριτικές από το κλασικό πράσινο αλλά εξίσου φωτεινές και θετικές. Το πράσινο της ελιάς επιλέγεται επίσης πολύ συχνά για την διακόσμηση εσωτερικών χώρων καθώς φέρει μια αριστοκρατική αίσθηση. Το πράσινο είναι ένα έντονο χρώμα που ταιριάζει πολύ στην κουζίνα. Βάψε έναν τοίχο σε μια πιο έντονη απόχρωση και επίλεξε πιο απαλά χρώματα για τους υπόλοιπους τοίχους. Το μόνο σίγουρο είναι πως με αυτές τις αποχρώσεις θα γεμίσει αισιοδοξία και ευεξία η κουζίνα σου.
Απαλές αποχρώσεις για έναν γλυκό και ζεστό σχεδιασμό κουζίνας
Αγαπάς την ηρεμία και τις ήπιες αποχρώσεις  και δεν θες να δώσεις πολύ ένταση στην κουζίνα σου, τότε  μπορείς να επιλέξεις απαλές αποχρώσεις των πιο  κλασικών χρωμάτων για να δώσεις πινελιές ζωντάνιας στην κουζίνα σου. Το απαλό φιστικί και το ανοιχτό κίτρινο είναι δύο αποχρώσεις που μας αρέσουν ιδιαίτερα για τη διακόσμηση της κουζίνας. Όπως επίσης και το ανοιχτό κόκκινο και πορτοκαλί, ιδιαίτερα το τελευταίο.
Το πορτοκαλί-βερικοκί προσδίδουν μια νότα χαράς και ζωντάνιας στην κουζίνα χωρίς να την φορτώνουν. Η κουζίνα δεν είναι απλά ένας χώρος του σπιτιού αλλά ένα μέρος που δημιουργούμε και απολαμβάνουμε να μαγειρεύουμε και να γευματίζουμε με τους αγαπημένους μας. Το πορτοκαλί και οι πιο παλ αποχρώσεις αυτού θα προσφέρουν αυτή την παραπάνω ζωντάνια που χρειάζεται η κουζίνα σου. Το πορτοκαλί είναι ένα θερμό χρώμα, αλλά όχι τόσο έντονο, όσο το κόκκινο. Είναι χαρούμενο και συνιστά την κατάλληλη επιλογή, ειδικά στην απόχρωση του βερικοκί, αν διαθέτεις μια μικρή κουζίνα και θες να την κάνεις να μοιάζει μεγαλύτερη.
Επιπλέον, μπορείς να κινηθείς σε ίδιες αποχρώσεις, για να επιλέξεις χρώματα για τα ντουλάπια της κουζίνας, ώστε να δώσεις μια άλλη διάσταση στη διακόσμηση αυτής. Το απαλό ροζ και το σομόν είναι χρώματα που ενισχύουν επίσης τα θετικά συναισθήματα και τη ζεστασιά ενός χώρου. Είναι πολύ διακριτικά αλλά και ζεστά χρώματα που προσδίδουν θεαματικά έναν εντελώς διαφορετικό χαρακτήρα σε μια κουζίνα. Σε κάθε περίπτωση, σου προτείνουμε να επιλέξεις την ιδανική απόχρωση με γνώμονα το γούστο σου και την διάθεση που θες να φέρει ο χώρος.
Τέλος, το ανοιχτό μπορντό αποτελεί ένα από τα πιο στιλάτα χρώματα της σεζόν και αποτελεί την τέλεια πρόταση για τους τοίχους της κουζίνας. Ένα χρώμα με δυναμισμό, που με τον κατάλληλο συνδυασμό, θα μετατρέψει την ως τώρα μουντή και βαρετή κουζίνα σου σε ένα μαγικό χώρο.
Γήινες αποχρώσεις για μια φιλόξενη κουζίνα
Η κουζίνα μας θέλουμε να είναι φιλόξενη και ζεστή. Επίλεξε παλέτες με πιο γήινες αποχρώσεις προσφέροντας της άμεσα στυλ. Οι τοίχοι της κουζίνας σου θες να δημιουργούν μια άνετη και φιλόξενη ατμόσφαιρα, με πιο απαλές αποχρώσεις τερακότας και σκουρότερες σε αποχρώσεις του κάστανου και του κακάου θα δώσεις στην κουζίνα σου τον απόλυτο αέρα  μινιμαλισμού αλλά και φιλοξενίας.
Για μια πιο ήρεμη κουζίνα συνδύασε πιο ροδαλά χρώματα με το γλυκό καφέ. Ο χρωματικός αυτός συνδυασμός είναι ιδανικός για να το ταιριάξεις με άνετα υφάσματα και μεταλλικά αξεσουάρ. Το αποτέλεσμα προσφέρει ένα ζεστό συναίσθημα. Μια όμορφη ιδέα είναι να χρησιμοποιήσεις δύο αποχρώσεις για να δημιουργήσεις έναν τοίχο με οριζόντια διχρωμία. Με το πιο ανοιχτό χρώμα επάνω για πιο μοντέρνο στιλ και άποψη.
Αξιοποίησε τις νεότερες χρωματικές τάσεις, συνδυάζοντας παστέλ χρώματα. Ένας κομψός τοίχος με διχρωμία σε γαλάζιο και κρεμ μπορεί να αντικατοπτρίζεται σε επιφάνειες όπως ο πάγκος της κουζίνας, ενώ μια νότα σκούρου μπλε προσφέρει ένα πιο μοντέρνο αποτέλεσμα.  Η κουζίνα σου θα αποκτήσει χαλαρωτική και αέρινη αίσθηση για να απολαμβάνεις κάθε στιγμή μέσα σε αυτήν με την οικογένεια και τους φίλους σου.
Συμπερασματικά, βρες τα ιδανικά χρώματα για τους τοίχους της κουζίνας σου που θα φέρουν ευτυχία και ευημερία σε όποιον βρίσκεται μέσα σε αυτήν. Οι συνδυασμοί χρωμάτων είναι πολλοί. Σημασία έχει το στιλ και η αίσθηση που θέλεις να έχει η κουζίνα σου. Διάλεξε χρώματα που σε γεμίζουν χαρά και σε εκφράζουν. Συμβουλέψου έναν επαγγελματία ώστε να μελετήσει καλά την κουζίνα σου και να καταλήξετε από κοινού στα σημεία που θέλεις να τονίσεις και σε αυτά που θες να κρύψεις. Ελπίζουμε να σε εμπνεύσαμε και να σε βοηθήσαμε να δεις τον σχεδιασμό της κουζίνα σου με μια πιο φωτεινή οπτική. Ήρθε η στιγμή να επενδύσεις σε αυτόν!
Τι Νιπτήρα να βάλω; Πώς διαλέγω τον σωστό Νιπτήρα για το μπάνιο μου;
Δείτε τα στάδια της ανακαίνισης σπιτιού ένα προς ένα
Η ανακαίνιση στα ντουλάπια της κουζίνας
Ανακαίνιση μπάνιου βήματα ανακαίνισης
Ζητήστε μια προσφορά για τη δική σας ανακαίνιση
Έκθεση: Μεγάλου Αλεξάνδρου  9, Πολίχνη, Θεσσαλονίκη, 565 32
Εργοστάσιο – Παραγωγή – Έκθεση: Γούβα Λαγηνών 12 χλμ Θεσσαλονίκης – Λητής, Θεσσαλονίκη, 565 32
Τ: 231 602 0488
M: 6985 998 226
Copyright © 2022 ΝΕΑ ΔΟΜΗΣΗ
Χρησιμοποιούμε cookies για τη σωστή λειτουργία του ιστότοπου.
Συνεχίζοντας τη χρήση του, αποδέχεστε και τη χρήση των cookies.
Privacy & Cookies Policy
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.